Urtarrilaren 18a

Navarra Suma (NA+) talde parlamentarioari atxikitako foru parlamentari Ángel Ansa Echegaray jaunak **idatziz erantzuteko galdera** egin du, 2021-2025 aldirako Nafarroako Zientzia, Teknologia eta Berrikuntza Planari buruzkoa (10-22/PES-00462). Hona Nafarroako Gobernuko Unibertsitateko, Berrikuntzako eta Eraldaketa Digitaleko kontseilariak horretaz ematen duen informazioa:

2021-2025 aldirako Nafarroako Zientzia, Teknologia eta Berrikuntza Planerako aurreikusitako aurrekontua honako hau da:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **NAFARROAKO ZIENTZIA, TEKNOLOGIA ETA BERRIKUNTZA PLANAREN AURREKONTUA** | | |  |  |  |
| **2021-2025 aldirako Nafarroako Zientzia, Teknologia eta Berrikuntza Planaren aurrekontu globalaren estimazioa, milioi eurotan** | **2021** | **2022** | **2023** | **2024** | **2025** | **GUZTIRA** |
| Nafarroako Gobernuak Nafarroako Aurrekontu Orokorren gainean egindako ekarpenaren ehunekoaren estimazioaren batura, milioi eurotan | 160,07 | 171,73 | 181,86 | 194,65 | 208,24 | **916,55** |
| I+G arloko inbertsio pribatuaren estimazioa milioi eurotan | 240,90 | 267,81 | 294,09 | 326,36 | 362,28 | **1.491,44** |
| Estatuak eta EBk I+G+b-rako egindako ekarpenen ehunekoaren estimazioa Nafarroako Aurrekontu Orokorren gainean, milioi eurotan | 72,05 | 75,29 | 78,68 | 82,22 | 85,93 | **394,17** |
| ***Urteko guztizko aurrekontuaren estimazioa, milioi eurotan*** | ***473,02*** | ***514,83*** | ***554,63*** | ***603,23*** | ***656,45*** | ***2.802,16*** |
|  | |  | | |  |  |

Jarraian, aurrekontu hau osatzen duten hiru ildoetako bakoitza zenbatesteko egindako kalkulua zehazten da:

a) **Nafarroako Gobernuaren ekarpena Nafarroako Aurrekontu Orokorren gainean**

(Nafarroako Aurrekontu Orokorrak)

Nafarroako Gobernuaren I+G+b arloko inbertsio publikoko helburuak Nafarroako Aurrekontu Orokorren gainean Nafarroako Zientzia, Teknologia eta Berrikuntza Planaren inplementazio-epean zehaztuta datoz horri dagokionez Zientzia eta Teknologiako 15/2018 Foru Legeak 2025erako ezartzen dituen portzentaje-helburuetan. Beraz, Nafarroako Zientzia, Teknologia eta Berrikuntza Planean ezartzen den konpromisoa da Foru Lege horretan I+G+b arloan ezarritako inbertsio publikoko **ehunekoak** lortzea. Honako hauek osatzen dute Nafarroako Gobernuaren inbertsio publikoko ehunekoa I+G+b arloan Nafarroako Aurrekontu Orokorren gainean:

* 1. I+G+b-ren sustapenerako ehunekoa.
  2. Zerga-deskontuaren ehunekoa.

Alabaina, Foru Legearen portzentaje-helburuak inbertsio publikoaz bezainbatean hala unibertsitateetan nola I+G+b arloaren sustapenean aurretiaz lortu eta gainditu dira jada. Ondorioz, Nafarroako Zientzia, Teknologia eta Berrikuntza Planak I+G arloko inbertsio-helburu batzuk planteatzen ditu Nafarroako Aurrekontu Orokorrez bezainbatean, Legean aurreikusitakoak baino handiagoak. Taula honetan jasota daude:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nafarroako Aurrekontu Orokorrei dagokienez** | **Foru Legearen helburuak** | **Datu erreala** | **Nafarroako Zientzia, Teknologia eta Berrikuntza Planaren helburuak** | | | |  |
|  | **2025** | **2020** | **2021** | **2022** | **2023** | **2024** | **2025** |
| Unibertsitateen ehunekoa Nafarroako Aurrekontu Orokorren gainean | 1,5 | 1,88 | 2,00 | 2,00 | 2,00 | 2,00 | 2,00 |
| I+G+b-ren sustapenerako ehunekoa Nafarroako Aurrekontu Orokorren gainean | 1,60 | 1,45 | 1,58 | 1,60 | 1,65 | 1,7 | 1,75 |
| Zerga-deskontuaren ehunekoa Nafarroako Aurrekontu Orokorren gainean | 1,00 | 0,71 | 0,77 | 0,83 | 0,88 | 0,94 | 1,00 |
| ***Nafarroako Gobernuak Nafarroako Aurrekontu Orokorren gainean egindako ekarpenaren ehunekoaren batura*** | ***4,10*** | ***4,04*** | ***4,35*** | ***4,43*** | ***4,53*** | ***4,64*** | ***4,75*** |
| Unibertsitateen ehunekoaren estimazioa Nafarroako Aurrekontu Orokorren gainean, milioi eurotan |  | 69,44 | 73,70 | 78,38 | 80,29 | 83,90 | 87,68 |
| I+G+b-ren sustapenerako ehunekoaren estimazioa Nafarroako Aurrekontu Orokorren gainean, milioi eurotan |  | 53,61 | 58,07 | 61,47 | 66,24 | 71,32 | 76,72 |
| Zerga-deskontuaren ehunekoaren estimazioa Nafarroako Aurrekontu Orokorren gainean, milioi eurotan |  | 26,27 | 28,30 | 31,88 | 35,33 | 39,43 | 43,84 |
| ***Nafarroako Gobernuak Nafarroako Aurrekontu Orokorren gainean egindako ekarpenaren ehunekoaren estimazioaren batura, milioi eurotan*** |  | ***149,32*** | ***160,07*** | ***171,73*** | ***181,86*** | ***194,65*** | ***208,24*** |

* Unibertsitateetan egindako inbertsioen datuak kalkulatzeko batu egin dira NUP finantzatzeko hitzarmena eta Tuterako eta Iruñeko UHUNeko zentro atxikien finantzaketa.
* I+G-ren sustapenerako datuak kalkulatzeko batu egin dira Garapen Ekonomiko eta Enpresarialeko Departamentuko eta Unibertsitate, Berrikuntza eta Eraldaketa Digitaleko Departamentuko 4673 kodifikazio funtzionala duten partidak (Ikerketa eta garapen teknologiko industriala), Osasun Departamentuko 4651 funtziona (Osasun ikerketa) eta Landa Garapeneko eta Ingurumeneko Departamentuko 4674 funtzionala (Nekazaritzako eta oihaneko ikerketa eta esperimentazioa).

* Zerga-deskontuen datuak Nafarroako Aurrekontu Orokorren onura fiskalen aurrekontuaren partidatik datoz (3.4.3. I+G+b).

Berdez daude datu errealak, 2020ko eta 2021eko Nafarroako Aurrekontu Orokorren gainean kalkulatuak (Nafarroako Aurrekontu Orokor ez finantzarioa, ezta administrazioen arteko transferentziak ere). Gainerakoa estimazioak dira ehunekoetan eta milioi eurotan (M€), 2022., 2023., 2024. eta 2025. urteetarako Nafarroako Aurrekontu Orokorren estimazio baten gainean kalkulatuta, urteko % 4,5eko igoeran oinarrituta:

|  |  |
| --- | --- |
| Nafarroako Aurrekontu Orokorrak (ez finantzarioa, ezta administrazioen arteko transferentziak ere) | **milioiak (€)** |
| 2020 | 3.694,10 |
| 2021 | 3.676,37 |
| 2022rako estimazioa | 3.841,80 |
| 2023rako estimazioa | 4.014,68 |
| 2024rako estimazioa | 4.195,34 |
| 2025erako estimazioa | 4.384,13 |

**b) Inbertsio pribatua I+G+b arloan**

I+G+b arloko inbertsio pribatua estimatu da Europar Batasunak ezarritako helburuarekin bat, zeina jasota baitator Zientzia eta Teknologiari buruzko Foru Legean, hau da, 2030ean I+G arloko inbertsio publiko-pribatua Nafarroako BPGaren % 3 izatea, zeinetan inbertsio publikoa heren bat edo BPGaren % 1 izanen baita, eta inbertsio pribatua bi heren edo BPGaren % 2. BPGarekiko I+G arloko inbertsio pribatua handitzea estimatu da Nafarroako Zientzia, Teknologia eta Berrikuntza Planaren aldirako, aintzat hartuta Foru Legeak eta Nafarroako S4 estrategiak 2025erako ezarritako BPGarekiko I+G+b arloko inbertsio-helburuak.

|  |  |  |  |  |  |  |
| --- | --- | --- | --- | --- | --- | --- |
| **Nafarroako BPGari dagokionez**  I+G arloko inbertsio pribatuaren ehunekoaren estimazioa BPGarekiko  Nafarroa | **Datu erreala** | | **Nafarroako Zientzia, Teknologia eta Berrikuntza Planaren helburuak** | | |  |
| **2020** | **2021** | **2022** | **2023** | **2024** | **2025** |
| 1,21 | 1,15 | 1,32 | 1,44 | 1,57 | 1,70 |
| ***I+G arloko inbertsio pribatuaren estimazioa milioi eurotan*** | ***247,***  ***3*** | ***255,0***  ***2*** | ***267,8***  ***1*** | ***294,0***  ***9*** | ***326,3***  ***6*** | ***362,28*** |

Enpresen gastua I+G arloan 2020an 247,3M € izan zen (Iturria:

Estatistikako Institutu Nazionala, INE), eta 2021ean, 255,02 M € (Iturria: INE), urteko % 3,1eko hazkundea.

**c) Estatuaren eta Europar Batasunaren ekarpenak I+G+b arlorako.**

Zientzia eta Teknologiari buruzko 15/2018 Foru Legeak ere ezartzen ditu portzentaje-helburu batzuk Estatuko Administrazio Orokorretik (EAO) eta Europar Batasunetik (EB) I+G+b arlorako funtsak lortzeko, Nafarroako Gobernuak bere funtsekin egiten duen I+G+b arloko inbertsio publikoa osatze aldera.

Estatuko eta Europako finantzaketaren arloan Foru Legeak dituen portzentaje-helburuak ere nabarmen gainditu dira 2020an; hortaz, Nafarroako Zientzia, Teknologia eta Berrikuntza Planaren aldirako helburutzat ezarri da Estatuko Administrazio Orokorrak eta Europar Batasunak egiten duten ekarpen-portzentajeari eustea, jada lortutakoaren antzekoa baita.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nafarroako Aurrekontu Orokorrei dagokienez** | **Foru Legearen helburuak** | | **Datu erreala** |  |  | **Nafarroako Zientzia, Teknologia eta Berrikuntza Planaren helburuak** | |  |
|  | **2020** | **2025** | **2020** | **2021** | **2022** | **2023** | **2024** | **2025** |
| Estatuak eta EBk Nafarroako I+G+b-rako egindako ekarpenen ehunekoa, Nafarroako Aurrekontu Orokorren gainean | 0,4 | 0,4 | 1,96 | 1,96 | 1,96 | 1,96 | 1,96 | 1,96 |
| ***Estatuak eta EBk I+G+b-rako egindako ekarpenen ehunekoaren estimazioa Nafarroako Aurrekontu Orokorren gainean, milioi eurotan*** |  | | ***72,54*** | ***72,05*** | ***75,29*** | ***78,68*** | ***82,22*** | ***85,93*** |

Honako iturri hauetatik datoz ekarpen horiek:

* Estatuko Administrazio Orokorraren ekarpena (Iturria: Zientzia, Teknologia eta Berrikuntzako Informazio Sistema, SICTI).
* Horizonte 2020 programaren ekarpena (Iturria: Garapen Teknologikorako eta Berrikuntzarako Zentroa, CDTI).

**ZEIN DA ORAIN ARTE MOBILIZATUTAKO ZENBATEKO ERREALA ETA INBERTSIO PUBLIKOAREN ETA INBERTSIO PRIBATUAREN ARTEKO BANAKETA?**

Inbertsio errealari buruz eskura ditugun datuak Nafarroako Aurrekontu Orokorretan esleitutako kopuruetatik datozenak dira. Honako hauek dira 2020, 2021 eta 2022. urteei dagozkienak:

**1. taula:** Nafarroako Gobernuaren ekarpena I+G+b arloa sustatzeko Nafarroako Aurrekontu Orokorren bidez.

|  |  |  |  |
| --- | --- | --- | --- |
| **NAFARROAKO GOBERNUAREN EKARPENA, MILIOI EUROTAN** | **2020** | **2021** | **2022** |
| **Unibertsitateak** | 69,45 | 73,71 | 78,38 |
| **I+G+b-ren sustapena** | 53,62 | 58,07 | 72,33 |
| **Zerga-deskontuak** | 26,28 | 30,12 | 27,94 |
| **NAFARROAKO GOBERNUAREN EKARPENA, GUZTIRA** | **149,34** | **161,90** | **178,65** |

**2. taula:** I+G+b arloko Estatuko eta Europako itzulkinak (Iturria: SICTI eta CDTI)

|  |  |  |
| --- | --- | --- |
| **ESTATUKO ETA EUROPAKO ITZULKINAK, MILIOI EUROTAN** | **2020** | **2021** |
| **Estatuko deialdietako laguntzak (\*)** | 50,06 | Oraindik ez dago daturik |
| **Horizonte 2020 eta Horizonte Europa** | 19,43 | 15,60 |
| **ESPAINIA ETA EUROPA, GUZTIRA** | **69,49** | **-** |

(\*) Honako hauek emandako laguntzak biltzen ditu: Ikerketarako Estatuko Agentzia, CDTI, Carlos III.a Osasun Institutua eta gainerako ministerio-departamentuak eta erakunde atxikiak. Nafarroako Gobernuak ez ditu sortu ezta kudeatu ere I+G+b arloko inbertsio pribatuaren datuak; INEk Estatu osoan egindako inkestaren datuak erantsi dira; beraz, estimazio estatistikoak dira:

**3. taula:** I+G arloko barne gastua, exekuzio-sektoreka

(Iturria: I+G arloko inkesta, INE)

|  |  |  |  |  |
| --- | --- | --- | --- | --- |
| **GASTUAREN EXEKUZIOA EXEKUZIO-SEKTOREKA** | **2020** | | **20** | **21** |
| **MILIOIAK (€)** | **% (\*)** | **MILIOIAK (€)** | **%** |
| **Sektore pribatua** | 247,29 | 67,5 | 255,02 | 65,4 |

(\*) INEk estimatutako guztizkoaren gaineko ehunekoa.

**Azken gogoetak:**

2019tik, Nafarroako Gobernuari dagokion I+G arloko inbertsioa % 21,23 handitu da; 2019an 147,36 milioi euro zen, eta 2022an, 178,65 milioi euro.

Nafarroako, Zientzia, Teknologia eta Berrikuntzako Planari dagokionez, nabarmendu behar da 2021ean planak 160,07 milioi euroko inbertsioa aurreikusten zuela, Nafarroako Gobernuaren aurrekontuaren % 4,35; planifikatu eta exekutatutakoak guztira 161,9 milioi euro jo du, % 4,40.

2022an, Nafarroako Zientzia, Teknologia eta Berrikuntza Planean 171,73 milioi euro aurreikusten ziren, % 4,43, eta guztira 178,65 milioi euro egon dira eskuragarri, % 4,55.

Beraz, bi urte horietan Nafarroako Gobernuak I+G+b arloan egindako inbertsioa handitu da Nafarroako Zientzia, Teknologia eta Berrikuntza Planean hasiera batean aurreikusitakoarekin alderatuta.

Gaur egun, Nafarroako Gobernua jakitun da I+G+b arloa funtsezkoa dela Nafarroaren hobekuntza sozioekonomikorako eta etorkizunerako, eta horregatik biztanle bakoitzeko 591,9 euro inbertitzen ditu urtero; hori horrela, Espainian hirugarren postuan gaude.

Hori guztia jakinarazten dut, Nafarroako Parlamentuko Erregelamenduaren **194. artikuluan** xedatutakoa betez.

Iruñean, 2023ko urtarrilaren 17an

Unibertsitateko, Berrikuntzako eta Eraldaketa Digitaleko kontseilaria: Juan Cruz Cigudosa García